DJEČJI VRTIĆ VELIKA GORICA
JOSIPA PUCEKOVIĆA 2
10410 VELIKA GORICA
KLASA: : 601-04/26-04/08
URBROJ: 238-31-76-04-26-2
Velika Gorica, 28.04.2026. godine

I Z V O D   I Z   Z A P I S N I K A
sa 70. sjednice Upravnog vijeća održane 28.04.2026. godine 
u uredu ravnateljice, Josipa Pucekovića 2, Velika Gorica
s početkom u 17.00 sati  

Nazočni na sjednici: 
Tomislav Brebrić, predsjednik Upravnog vijeća, predstavnik osnivača
Mirjana Zado, članica, predstavnica osnivača
Marija Stipanović, članica, predstavnica roditelja

Odsutni na sjednici:
Sanja Bejić, zamjenica predsjednika Upravnog vijeća, predstavnica radnika
Sara Pleša, članica, predstavnica osnivača

Ostali nazočni: Nada Dvorneković, v.d. ravnateljica, Patricija Lukšić, tajnica

Predsjednik pozdravlja nazočne, utvrđuje postojanje kvoruma za održavanje sjednice te predlaže sljedeći:

D N E V N I   R E D

1. Usvajanje zapisnika sa 68. i 69. sjednice Upravnog vijeća
2. Financijski izvještaj za razdoblje 1.1.2026. - 31.3.2026.
3. Plan upisa za pedagošku godinu 2026./2027.
4. Sporazumni raskid ugovora o radu odgojitelja
5. Raspisivanje natječaja za stručnog suradnika psihologa na određeno
6. Postupanje po dojavi - Izvanredni otkaz ugovora o radu

I dopunu točke 5. Dnevnog reda:

5. Raspisivanje natječaja za:
a) stručnog suradnika psihologa na određeno, zamjena
b) stručnog suradnika logopeda na neodređeno
c) odgojitelja na određeno, zamjena
d) spremačica na određeno, zamjena

Dnevni red jednoglasno usvojen.

Ad 1.
Odluka: 
Zapisnik sa 68. i 69. sjednice Upravnog vijeća je jednoglasno usvojen.

Ad 2.
Odluka: 
Upravno vijeće donosi usvaja Financijski izvještaj za razdoblje 01.01.2026 .- 31.3.2026. godine.

Ad. 3.
Odluka: 
Upravno vijeće donosi Plan upisa za pedagošku godinu 2026./2027.

Ad. 4.
Odluka: 
Upravno vijeće daje suglasnost v.d. ravnateljici za sporazumni raskid ugovora o radu na neodređeno puno radno vrijeme na radnom mjestu odgojitelj s M. Š. O. s danom 08.05.2026. godine.

Ad. 5.

a) Odluka:  
Upravno vijeće daje suglasnost v.d. ravnateljici za raspisivanje natječaja za zapošljavanje na radnom mjestu stručni suradnik psiholog na određeno puno radno vrijeme, zamjena.

b) Odluka:
Upravno vijeće daje suglasnost v.d. ravnateljici za raspisivanje natječaja za zapošljavanje na radnom mjestu stručni suradnik logoped na neodređeno puno radno vrijeme, na upražnjeno radno mjesto.

c) Odluka:
Upravno vijeće daje suglasnost v.d. ravnateljici za raspisivanje natječaja za zapošljavanje na radnom mjestu odgojitelj na određeno puno radno vrijeme, zamjena.

d) Odluka:
Upravno vijeće daje suglasnost v.d. ravnateljici za raspisivanje natječaja za zapošljavanje na radnom mjestu spremačica - servirka na određeno puno radno vrijeme, zamjena.

Ad. 6. 
Ravnateljica iznosi  kako je dana 15. travnja 2026. Ustanova zaprimila putem elektroničke pošte informaciju o pravomoćnoj prekršajnoj presudi protiv radnice S. G., zaposlene na radnom mjestu osobe za njegu, skrb i pratnju. Odmah je postupljeno po dojavi i zatražena potvrda od prekršajnog suda. 21. travnja potvrđeni su navodi iz dojave, odnosno sud je dostavio Potvrdu o postojanju pravomoćne prekršajne presude protiv radnice. Radnica je suočena s činjenicama i mogućnošću otkazivanja Ugovora o radu te je o razgovoru sastavljen zapisnik. Radnica navodi kako koristi rad s polovicom radnog vremena za njegu djeteta s teškoćama u razvoju, temeljem Rješenja Hrvatskog zavoda za zdravstveno osiguranje od 8. travnja 2026. godine.

Ustanova je zaprimila dva Pravna tumačenja vezano za ovu koliziju dvaju propisa (Članak 25. Zakona o predškolskom odgoju i obrazovanju i članak 34. Zakona o radu); 23. travnja 2026. Pravno mišljenje odvjetnice radnice, Kristine Stepinac Terzić, te Pravno mišljenje odvjetnika Ivana Boričevića, po zahtjevu Ustanove, pristiglo dana 27. travnja 2026. godine, te je telefonski kontaktirala pravnu službu Ministarstva rada i Ministarstva znanosti, obrazovanja i mladih.

Članak 25. Zakona o predškolskom odgoju i obrazovanju propisuje mogućnost Izvanrednog otkaza za ovakvu situaciju u roku od 15 dana od saznanja za činjenicu o pravomoćnoj prekršajnoj presudi s elementima nasilničkog ponašanja dok članak 34. Zakona o radu propisuje apsolutnu zabranu otkazivanja ugovora o radu majkama koje koriste koristi rad s polovicom radnog vremena za njegu djeteta s teškoćama u razvoju temeljem Rješenja HZZO-a.

Ravnateljica moli Upravno vijeće da donese odluku vezano za Izvanredni otkaz ugovora o radu radnici S. G.

Upravno vijeće ocijenivši sve činjenice utvrđuje da se predmetni događaj nije dogodio u okviru obavljanja poslova u Ustanovi niti u izravnom radu s djecom. U ovom trenutku ne postoje neposredne okolnosti koje bi upućivale na izravno ugrožavanje sigurnosti djece, međutim priroda prekršaja zahtijeva povećanu razinu pažnje i odgovornosti. 

Slijedom navedenog, radnicu će se pisano posebno upozoriti na obveze iz radnog odnosa.
Radnica će se upozoriti da svako ponašanje koje bi moglo predstavljati povredu obveza iz radnog odnosa, osobito ponašanje koje bi moglo ugroziti sigurnost djece, zaposlenika ili ugled Ustanove, može predstavljati osnovu za pokretanje postupka utvrđivanja povrede radne obveze te izricanje mjera sukladno važećim propisima, uključujući i mogućnost otkaza ugovora o radu.

Ponašanje radnice u radnom okruženju će se pratiti u narednom razdoblju.

Odluka:
Zbog apsolutne zabrane otkazivanja Ugovora o radu propisane člankom 34. Zakona o radu, radnici se neće otkazati Ugovor o radu Izvanrednim otkazom. Po isteku prava na rad s polovicom radnog vremena zbog njege djeteta s teškoćama u razvoju, Ustanova će ponoviti zahtjev za izdavanje uvjerenja o prekršajnoj kažnjavanosti radnice te će postupiti sukladno zakonskim odredbama.

Sjednica je završila u 18.20 sati.

Zapisničar:
Patricija Lukšić, tajnica

								Predsjednik Upravnog vijeća
                                                                                           
                                                                                                ______________________
								         Tomislav Brebrić